Skjersjøelva

Skjersjøelva (også skrevet Skjærsjøelva) er en elv i Nordmarka, Oslo. Elva springer ut fra Skjersjøen og renner 2,8 kilometer sørøstover til Maridalsvannet ved Hammeren. Elva inngår i den vestre gren av nordmarksvassdraget. I dette vassdraget var tømmerfløtingen viktig helt til 1960-tallet. Langs elva finnes rester av forbygninger fra denne tiden.

Ved nedre del av elva lå det i tiden 1793 til 1872 en stangjernshammer, som ga navnet til området Hammeren. Senere ble det bygget kraftverk her, Hammeren kraftstasjon som ble satt i drift i 1900. Dette er det eneste kraftverket innenfor Oslos grenser, og samtidig landets eldste som fortsatt er i drift.

Elva ligger i hele sin lengde innenfor Maridalen landskapsvernområde.

 Se også 
 Liste over elver i Oslo

Referanser
Maridalens Venner om tømmerfløting i Skjærsjøelva

 Eksterne lenker 
 Skiforeningen, markadatabasen om Skjærsjøelva, med bilder

Kategori:Nordmarksvassdraget
Kategori:Elver i Oslo